text: 40-årig knallertkører dræbt i trafikulykke
  26 november 2015 kl. 18.19
  En 40-årig mand fra Esbjerg omkom torsdag eftermiddag i en trafikulykke. Han overholdt ikke sin vigepligt, og kørte ind i en bil.
  Kort før kl. 14 kom den 40-årige kørende på sin knallert i Sjællandsgade. Uden at overholde sin vigepligt kørte han direkte ind i en bil, der blev ført af en 75-årig kvinde.
  Den 40-årige blev bragt på sygehuset, men han døde kort efter ankomsten.
  